Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: a 400/2009. (X. 8.) OVB határozatot semmisítse meg, és az OVB-t utasítsa új eljárásra.
Paragraph Index: 145

a 400/2009. (X. 8.) OVB határozatot semmisítse meg, és az OVB-t utasítsa új eljárásra. Véleményük szerint a határozat jogszabálysértõ, és a kezdeményezést jogszabálysértés hiányában hitelesíteni kellett volna. A kezdeményezõk szerint a kérdésre egyértelmûen lehet válaszolni, az nem félrevezetõ, azt kell vélelmezni, hogy az állampolgárok ismerik azt a jogszabályi környezetet, amelyre a kérdés kiterjed. A jogszabályok közötti konzisztencia megteremtése szintén nem lehet akadálya a kérdés hitelesítésének. Véleményük szerint a jogalkotó nem a „(törvényességi) felügyeleti jogosítványokat osztotta meg a bíróság és az ügyészség között. A törvényességi felügyeletet kizárólag az ügyész gyakorolja.” A kifogás tartalmazza azt is, hogy az „Alkotmány 51. § (3) bekezdésében szabályozott ügyészi fellépési jogot a kérdés nem érinti – nem is érintheti, mert ez alkotmányos rendelkezés – tehát ez nyilván való, hogy a bíróság hatáskörébe kerülõ törvényességi felügyelet során is érvényesül.” A kifogást tevõk álláspontja szerint a „kényelmetlen”, valamint az új jogi szabályozásra törekvõ kérdések, továbbá az államszervezet egyes – az Alkotmányban nem szabályozott – hatáskörei átrendezésére irányuló kérdések azon az okból nem utasíthatók el sem az OVB, sem az Alkotmánybíróság által, hogy azok burkolt alkotmánymódosításnak minõsülnek. II. A kifogás nem megalapozott.

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes